CELEX: 32007R0323
Language: bg
Date: 2007-03-26 00:00:00
Title: Регламент (ЕО) № 323/2007 на Комисията от 26 март 2007 година за изменение на приложение V към Регламент (ЕО) № 850/2004 на Европейския парламент и на Съвета относно устойчивите органични замърсители и за изменение на Директива 79/117/ЕИО (Текст от значение за ЕИП )

27.3.2007   
            
            
               BG
            
            
               Официален вестник на Европейския съюз
            
            
               L 85/3
            
         РЕГЛАМЕНТ (ЕО) № 323/2007 НА КОМИСИЯТА
   от 26 март 2007 година
   за изменение на приложение V към Регламент (ЕО) № 850/2004 на Европейския парламент и на Съвета относно устойчивите органични замърсители и за изменение на Директива 79/117/ЕИО
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО (1), и по-специално член 7, параграф 6 и член 14, параграф 3 от него,
   като има предвид, че:
   
               (1)
            
            
               Както е посочено в част 1 от приложение V към Регламент (ЕО) № 850/2004, обработките, изброени в част 2 от приложението, е възможно в някои случаи да изискват също предварителна обработка. Следователно част 2 от приложение V следва да се измени съответно.
            
         
               (2)
            
            
               Мерките, предвидени в настоящия регламент, са най-подходящи за осигуряване на висока степен на защита.
            
         
               (3)
            
            
               Мерките, предвидени в настоящия регламент, са в съответствие със становището на комитета, учреден съгласно член 18 от Директива 75/442/ЕИО на Съвета от 15 юли 1975 г. относно отпадъците (2),
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 850/2004 се изменя съобразно приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 март 2007 година.
      
         
            За Комисията
         
         Stavros DIMAS
         
            Член на Комисията
         
      
   
   
      (1)  ОВ L 158, 30.4.2004 г., стр. 7. Регламент, последно изменен с Регламент (ЕО) № 172/2007 на Съвета (ОВ L 55, 23.2.2007 г., стр. 1).
   
      (2)  ОВ L 194, 25.7.1975 г., стр. 39. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   ПРИЛОЖЕНИЕ
   В част 2 от приложение V към Регламент (ЕО) № 850/2004 след първото изречение се добавя следният параграф:
   
      „Предварителна обработка преди прибирането за постоянно съхранение съгласно тази част от настоящото приложение може да се извършва, при условие че вещество, изброено в приложение IV, което е било изолирано от отпадъците по време на предварителната обработка, непосредствено след това се обезврежда в съответствие с част 1 от настоящото приложение. Като допълнение дейностите по повторно опаковане и временно съхраняване могат да се извършат преди подобна предварителна обработка или преди прибирането за постоянно съхранение съгласно тази част от настоящото приложение.“